Ρεβύθια με ταχίνι, λεμόνι και καυτερό μπούκοβο
Το ταχίνι αντικαθιστά σε μεγάλο ποσοστό το λάδι και δίνει μια γεμάτη, γήινη γεύση, σε αυτά τα πικάντικα ρεβύθια με μπούκοβο.
300 γρ. ρεβύθια, μουλιασμένα σε νερό αποβραδίς, 300 γρ. ξερά κρεμμύδια, σε ψιλά καρέ, 1 1⁄2 κουτ. σούπας ταχίνι, 3 κουτ. σούπας χυμός λεμονιού, 1 κουτ. γλυκού καυτερό μπούκοβο, 1/2 κουτ. σούπας δεντρολίβανο ξερό, καλά κοπανισμένο, 40 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε τα ρεβύθια με ταχίνι, λεμόνι και καυτερό μπούκοβο, βάζουμε σε μια κατσαρόλα τα όσπρια, το κρεμμύδι και 1.200 ml νερό και βράζουμε σε μέτρια φωτιά για περίπου 1 1⁄2 ώρα (ή μέχρι να μαλακώσουν πολύ καλά τα ρεβύθια).Παίρνουμε μισή κουτάλα από το φαγητό (ζουμί + ρεβύθια) και τη ρίχνουμε στον πολυκόφτη μαζί με το ελαιόλαδο, το ταχίνι, το λεμόνι, το μπούκοβο, το δεντρολίβανο και αλατοπίπερο. Χτυπάμε μέχρι να πολτοποιηθούν και αδειάζουμε στην κατσαρόλα.Ανακατεύουμε καλά και αφήνουμε τα ρεβύθια να μαγειρευτούν για άλλα 5 λεπτά.
Ρεβύθια,Vegan,Νηστίσιμα,Χορτοφαγικά